Štípanec na nohe s opuchom a zápalom
Dobrý deň, už viac ako týždeň  bojujem so štipancom na nohe, konkrétne na lýtku.  Neviem čo ma uštiplo ale postupne sa mi to zapalilo, napuchlo mi to, stvrdlo. Veľmi  ma to svrbí a rozširuje sa to. Včera som s tým bola na urgente, na kožné  sa nedostanem. Prosím  radu čo  s tým.
Dobrý deň,
ďakujeme za prejavenú dôveru.
Pokiaľ lekár na urgente usúdil potrebu dermatologického vyšetrenia, účinok voľnopredajných prípravkov nemusí byť dostčujúci. Často sa v takomto prípade pristupuje k podávaniu systémových antibiotík, preto odporúčam podstúpiť navrhované vyšetrenie. Do plánovaného vyšetrenia je možné použiť krátkodobo na menšie plochy masť
Hydrocortison Léčiva
, ktorá je určená na symptomatickú úľavu pri zápaloch a svrbení, najmä v miestach s tenkou kožou. Masť sa aplikuje 1-2x denne v malom množstve na postihnuté miesta.
Prajem skorú úľavu od ťažkostí.
S pozdravom
PharmDr. Veronika Kiabová